روسیا اوکراینا سرحدی یاخینلیغیندا 10 میندن چوخ عسگرین ایشتیراکی ایله حربی مانورا باشلاییب.
روسیا ساوونما ناظیرلیگی‌نین گونئی حربی بؤلگه‌سیندن وئریلن یازی‌لی بیاناتدا اؤلکه‌نین گونئی ینده‌کی چوخ سایداکی تعلیم منطقه‌لرینده‌کی مانوردا موتورلو توفنگ تابورلاری ایله یاناشی قارا دنیز و خزر دونانماسی‌نین حربی حیسه‌لرین ده قاتیلدیغی بیلدیریلیب.
بیاناتدا "10 میندن چوخ حربچی‌نین ایشتیراکی ایله ولگاگراد، هشترخان، ایستاوروپول، روستوو و کراسنودار ویلایت‌لرینده مانورلار کئچیریله‌جک. تاکتیکی قروپ‌لار حربی توپچو باتاریا‌لاری‌نین قارشی‌سینی آلماق، هاواجیلیک و کسکین نیشانجیلیک داخیل اولماقلا موختلیف کشفیات و هوجوم سیستم‌لری، او جمله‌دن عکس-هوجوم سیستم‌لری‌نین ترکیبینده یئنی تاکتیک عملیات‌ روش لرینده اوزمانلاشاجاقلار" ایفاده‌سیندن ایستیفاده ائدیلیب.
قئید ائدک کی، روسیا ایله ناتو آراسیندا اوکراینا ایله باغلی یارانمیش گرگین‌لیگه گؤره دونن بلژیک-ین پایتاختی برکسل-ده گؤروش کئچیریلیب.
روسیا خاریجی ایشلر ناظیری‌نین معاوینی آلکساندر گروشکو گؤروش‌دن سونرا وئردیگی آچیقلامادا ناتو-دان روسیانین تهلوکه‌سیزلیک تکلیف‌لرینه "قطعی" جاواب گؤزله‌دیک‌لرینی سؤیله‌ییب.
